Σαρλ Ανρί Λεγιό-Χάρτβιχ

Ο Ανρί Σαρλ Λοϊγιό ή Λοϊγιό-Χάρτβιχ (Στετίνο, Γερμανία, 1798 - Παρίσι, Γαλλία, 1864), επονομαζόμενος συνήθως ως Καρλ Λοϊγιό, ήταν Γάλλος ζωγράφος και λιθογράφος. 

Έργο
Η υπογραφή του Loeillot-Hartwig, Κ ή Karl Loeillot εντοπίζεται σε λιθογραφίες, οι οποίες πολύ συχνά απεικονίζουν σπουδές αλόγων, φιλοτεχνημένες από άλλους καλλιτέχνες, όπως ο Ωράς Βερνέ.Benezit 1956 -1962, τόμ. 5, σ. 611 και Amandry 1982, σσ. 28-30. 

Το όνομά του εντοπίζεται ακόμη σε μία σειρά 16 λιθογραφιών με το γενικό τίτλο Recueil de sujets Grecs, την οποία ο Λοϊγιό, φιλοτέχνησε το 1824 για λογαριασμό του εργοστασίου φαγεντιανής Σουαζύ. Οι παραστάσεις αυτές εμπνέονταν από την Ελληνική Επανάσταση του 1821 και χρησιμοποιήθηκαν στη διακόσμηση αντικειμένων από φαγεντιανή, όπως σερβίτσια φαγητού και κυρίως σε σειρές πιάτων.

Οι λιθογραφίες αυτές χρησιμοποιήθηκαν κατεξοχήν από το εργοστάσιο του Σουαζύ για τη διακόσμηση δωδεκάδων με πιάτα, ενώ τα εργοστάσια του Μοντερώ και της Τουλούζης προέβησαν σε επιλογή ορισμένων μόνο θεμάτων και συμπλήρωσαν τις δικές τους δωδεκάδες με θέματα εμπνευσμένα από έργα άλλων καλλιτεχνών, όπως του Ιπολίτ Μπελανζέ και του Ανρί Ντεσέσν.Amandry 1982, σσ. 28-30. Η ποικιλία των σειρών αυτών είναι μεγάλη, καθώς απαντούν παραλλαγές στα διακοσμητικά στοιχεία που επιλέγονται κάθε φορά για τα πλαίσια των πιάτων.

Τα θέματα της φιλελληνικής αυτής σειράς του Λοϊγιό είναι τα εξής: Le serment du Grec, Le départ du Grec, Débarquement de troupes Grècques, La veille d' une attaque, Troupes Grecques en embuscade, Jeune Grecque combattant un Pacha, Soldat Grec enlevant un étendart à son ennemie, Vengeance d' une famille grecque, Prise d' un navire Turc par les Grecs, Des Grecs prenant un fort défendu par des Turcs, Un Grec blessé, Mort d' un Grec, Jeune Grecque sauvée de l' esclavage des Turcs, Pacha fait prisonnier, Entrée triomphale des liberateurs de la Grèce και Un Helléne, au tombeau de son ami, mort pour la liberté de la Grèce.

Οι παραστάσεις αυτές του Λοϊγιό χρησιμοποιήθηκαν επίσης στη διακόσμηση βάζων, σερβίτσιων του τσαγιού, σταμπωτών υφασμάτων, ξύλινων κασετίνων.Amandry 1980. Πιτάρη-Μαγιολέττι 1976. Ο Ντελακρουά και οι Γάλλοι ζωγράφοι, 1997, σσ. 258-265, 284-287. Χρέος τιμής στο Εικοσιένα 2001. Καστρίτη 2006. Παναρίτη 2009. Παναρίτη 2010.

 Παραπομπές 

 Βιβλιογραφία 	
 E. Benezit, Dictionnaire critique et documentaire des peintres, sculpteurs, dessinateurs et graveurs de tous les temps et de tous les pays par un groupe d’ ecrivains specialists francais et etrangers. Nouvelle edition entierement refondue, revue et corrigee sous la direction des heritiers de E. Benezit avec reproductions hors texte en heliogravure. Librairie Grund, 1956 -1962, vol. 5, p. 611.
 Α. Amandry, Η Ελληνική Επανάσταση σε γαλλικά κεραμικά του 19ου αιώνα, Πελοποννησιακό Λαογραφικό Ίδρυμα, Ναύπλιο, 1982.
 Α. Amandry, «Φιλελληνική παράσταση σε γαλλικό βάζο», Δελτίον της Ιστορικής και Εθνολογικής Εταιρείας 23 (1980), σσ. 335-339.
 Α. Amandry, «Φιλελληνικά ενθύμια του Εθνικού Ιστορικού Μουσείου», Δελτίον της Ιστορικής και Εθνολογικής Εταιρείας 29 (1986), σσ. 257-267.
 Ελ. Πιτάρη-Μαγιολέττι, «Θέματα του Εικοσιένα σε γαλλικές πορσελάνες», Ζυγός 21 (1976), σσ. 7-9
 Εθνική Πινακοθήκη-Μουσείο Αλεξάνδρου Σούτζου (εκδ.), Η Ελληνική Επανάσταση. Ο Ντελακρουά και οι Γάλλοι ζωγράφοι. 1815-1848, Κατάλογος έκθεσης, Αθήνα, 1997, σσ. 258-265, 284-287.
 Χρέος τιμής στο Εικοσιένα. Αφιέρωμα για τα 180 χρόνια μνήμης. 1821-2001. Έκθεση κειμηλίων από τη συλλογή Νικήτα και Ευαγγελίας Σταυρινάκη, Κατάλογος έκθεσης, Αθήνα, 2001.
 Ν. Καστρίτη, Η Ελλάδα του ΄21 με τη ματιά των Φιλελλήνων. Γαλλική φιλελληνική παραγωγή από τις συλλογές του Εθνικού Ιστορικού Μουσείου, Ιστορική και Εθνολογική Εταιρεία της Ελλάδος, Αθήνα, 2006, σσ. 111-138.
 Π. Παναρίτη, «Δύο σπάνια κεραμικά σκεύη με φιλελληνικές παραστάσεις», στο Τεκμήρια Ιστορίας. Μονογραφίες, Εθνικό Ιστορικό Μουσείο-Ιστορική και Εθνολογική Εταιρεία της Ελλάδος, Αθήνα, 2009.
 Π. Παναρίτη, «Η συλλογή φιλελληνικών κεραμικών του Εθνικού Ιστορικού Μουσείου. Απηχήσεις από φιλελληνικές παραστάσεις σε χαρακτικά», στο Τεκμήρια Ιστορίας. Μονογραφίες. Τεύχος Α’, Εθνικό Ιστορικό Μουσείο-Ιστορική και Εθνολογική Εταιρεία της Ελλάδος, Αθήνα, 2010.

Εξωτερικές συνδέσεις
Εθνικό Ιστορικό Μουσείο: Tμήματα - Συλλογές - Οικιακού & Επαγγελματικού Εξοπλισμού - Κεραμικά.

Κατηγορία:Γάλλοι ζωγράφοι του 19ου αιώνα
Κατηγορία:Γάλλοι λιθογράφοι